Carlo Ancelotti a dezvăluit de ce a refuzat propunerea de a fi selecționer al Braziliei
Carlo Ancelotti a semnat recent un nou contract cu Real Madrid, valabil până în 2026.
Chiar dacă s-a zvonit că va fi noul selecționer al Braziliei, antrenorul italian a refuzat oferta venită din partea sud-americanilor. Putea fi prima experiență ca selecționer pentru Ancelotti, care a mai fost "secund" la naționala Italiei, în "mandatul" lui Arrigo Sacchi.
Tehnicianul de 64 de ani a dezvăluit motivul pentru care a ales să refuze propunerea venită din partea naționalei Braziliei.
Carlo Ancelotti a spus de ce a refuzat oferta din partea Braziliei
Ancelotti se simte excelent la Real Madrid și ar vrea să-și continue cariera la clubul de pe "Santiago Bernabeu", alături de care a câștigat deja de două ori UEFA Champions League.
"Mă simt foarte bine la Madrid, e grozav. Sunt foarte fericit să fiu aici și să fiu antrenorul lui Real Madrid. Foarte, foarte fericit", a spus Ancelotti, potrivit Sky Sport.
⚪️ Carlo Ancelotti on rejecting Brazil proposal to be new head coach: "In Madrid I feel very good, it's great".
"I'm very happy to be in Madrid and to be Real Madrid manager. Very, very happy", told Sky. pic.twitter.com/sKQBrGburc
— Fabrizio Romano (@FabrizioRomano) March 24, 2024
Carlo Ancelotti este singurul antrenor care a câștigat 4 Cupe ale Europei și antrenorul cu cele mai multe victorii din istoria acestei competiții (118), fiind, de asemenea, primul antrenor care a câștigat cele cinci mari campionate europene (Italia, Anglia, Franța, Germania și Spania).
În cele cinci sezoane în care a fost antrenor la Real Madrid, a câștigat 10 titluri: 2 Ligi ale Campionilor, 2 Cupe Mondiale ale Cluburilor, 2 Supercupe ale Europei, 1 La Liga, 2 Copa del Rey și 1 Supercupă a Spaniei.
Urmăriți SPORT.RO și pe Google News